Astrud Gilberto

Astrud Evangelina Gilberto (født Weinert; 30. mars 1940 i São Salvador da Bahía i Brasil, død 5. juni 2023 i Philadelphia i USA) var en brasiliansk sangerinne,  komponist, jazzmusiker, låtskriver, særlig kjent for sine tolkinger av stilarten bossanova.

Liv og virke
Bakgrunn
mini|venstre|upright=0.8|Astrud Gilberto, 1970.
Astrud Evangelina Weinert ble født i Salvador i delstaten Bahia, men vokste opp Rio de Janeiro, dit familien flyttet i 1947. Astrud var datter til en brasiliansk mor, Evangelina født Lobão, og en tysk far, Fritz Weinert; hun hadde to søstre. Faren var språklære og underviste i tysk og i engelsk. Han vant seg også et visst ry som kunstmaler. De bodde på Avenida Atlântica i bydelen Copacabana, nettopp i de deler av Rio der bossanovaen ble utviklet i 1950-årene. Astrud ble flytende på flere språk; og innflytelsen fra faren la grunnlaget for at hun under sin karriere skulle spille inn sanger på en rekke språk - portugisisk, engelsk, spansk, italiensk, fransk, tysk og japansk.

Hun giftet seg i 1959 med gitaristen João Gilberto (1931–2019), og de flyttet til USA tidlig i 1960-årene. Der ble hun boende resten av livet.

Karriere
Hennes første bossanovasang på plate var «The Girl from Ipanema» av Antônio Carlos Jobim (1927–94), som hun ble internasjonalt svært kjent med.Astrud Gilberto i Store Norske Leksikon. Der spilte Stan Getz på saksofon. Den opprinnelige portugisiske 1964-versjonen het «Garota de Ipanema». Hun skilte seg fra Gilberto for å flytte sammen med Getz.John Twomey, The Troubled Genius of Stan Getz  i jazzsight.com, sist lest den 24. mars 2010. 

Astrud Gilberto ga ut flere plater utover 1960-årene, fra 1970 med sine egne komposisjoner og på japansk, italiensk og fransk. Avstanden mellom hennes albumer ble etterhvert lengre og lengre. I 1977 kom albumet That Girl from Ipanema med discoversjoner av hennes største hits. I 1983 gav hun ut sammen med jazz-basunisten Shigeharu Mukai (født 1949) albumet So & So: Mukai Meets Gilberto, eksklusivt for det japanske marked. Tre år etter fulgte Plus (eller Astrud Gilberto Plus James Last Orchestra), et samarbeid med den tyske orkesterlederen og komponisten James Last (1929–2014). 

Fra 1982 turnerte hun en del med sønnen João Marcelo Gilberto (1960–) på bass. Hennes andre sønn, Gregory Lasorsa (1968–), fra hennes andre ekteskap,Astrud Gilberto fra www.encyclopedia.com, sist lest den 26. oktober 2017. spilte gitar på utgivelsen Temperance.Interview på astrudgilbert.com. Det var i 1997, og den var produsert av studioet GregMar Productions, som hun drev sammen med de to sønnene.

Astrud Evangelina Gilberto gjestet Sandvika kino med sekstett den 11. desember 1988.Stein Kagge, Stjernen hentet lys fra salen i Aftenposten den 12. desember 1988. Til tekst av Ragnar Hovland ble Astrud med Marty Paichs orchester nevnt i «Min eigen song» av Odd Nordstoga.Min eigen song fra oddnordstoga.no.

Hun hadde sine modne og senere år i Philadelphia. Selv om hun ikke offisielt trakk seg tilbsake, kunngjorde den 62 år gamle Astrud Gilberto i 2002 at hun tok «tok fri på ubestemt tid» fra offentlige opptredener.

Hun døde 83 år gammel den 5. juni 2023.

 Diskografi 
 Utgitt  Tittel  Utgivelsesår  Label  Format  Notater 1964  Getz Au Go Go  1964  Verve Records  LP, CD  Konsertalbum med den nye Stan Getz Quartet 1965  The Astrud Gilberto Album  1965  Verve Records  LP, CD, SACD  Første soloalbum. SACD kom ut 2011 i Japan 1965  The Shadow of Your Smile  1965  Verve Records  LP, CD  - 1965  Look to the Rainbow  1965  Verve Records  LP, CD  - 1967  Beach Samba  1966  Verve Records  LP, CD  En av 1001 Albums You Must Hear Before You Die 1967  A Certain Smile, a Certain Sadness  1967  Verve Records  LP, CD  med Walter Wanderley 1968  Windy  1968  Verve Records  LP, CD  - 1969  September 17, 1969  1969  Verve Records  LP, CD  - 1970  I Haven't Got Anything Better To Do  1970  Verve Records  LP, CD  - 1971  Gilberto with Turrentine  1971  CTI Records  LP, CD  med Stanley Turrentine 1972  Now  1972  Perception Records  LP, CD, DVD-A  Utgitt på DVD-Audio av Silverline Records i 2002 1977  That Girl From Ipanema  1977  Audio Fidelity Records  LP, CD  - 1987  Astrud Gilberto Plus James Last Orchestra  1987  Polygram Records  LP, CD  med James Last Orchestra 1996  Live In New York  1989  Pony Canyon  CD  Konsertalbum, utgitt bare i Asia 1997  Temperance  1997  Pony Canyon  CD  Utgitt bare i Asia 2002  Jungle  2002  Magya Productions  CD  Kun tilgjengelig på offisiell hjemmeside

 Bibliografi 
 2000: Bossa Nova: The Story of the Brazilian Music That Seduced the World Castro, Ruy. (Publisert på engelsk i 2003).

 Referanser 

 Eksterne lenker 




Kategori:Jazzvokalister
Kategori:Brasilianske komponister
Kategori:Brasilianske sangere
Kategori:Personer fra São Salvador‎
Kategori:Personer fra Rio de Janeiro